Бат-Очирын Элдэв-Очир

Бат-Очирын Элдэв-Очир (1895 онд Засагт хан аймгийн Цогтой вангийн хошуу, одоогийн Завхан аймгийн Нөмрөг суманд төрсөн- 1937 онд нас барсан)- Монгол Улсын төр, намын зүтгэлтэн.   

 Намтар 
Б.Элдэв-Очир бага насандаа бичиг үсэг сурч, 15 настайдаа хошуу тамгын газарт бичээчээр ажиллаж эхэлсэн байна.

 1922 оноос Хувьсгалт залуучуудын үйл хэрэгт идэвхтэй оролцож байсан,
 1924-1925 онд Намын төв сургууль төгсөж 1925 онд МАХН-д элссэн.
 1925-1928 онд  ЗХУ-ын Дорно дахины хөдөлмөрчдийн коммунист их сургууль    (орос. КУТВ-Коммунистический университет трудящихся Востока)-д суралцан төгссөн,
 1928-1930 онд МАХН-ын Төв хороонд хэлтсийн орлогч эрхлэгч, Төв хорооны нарийн бичгийн дарга,
 1930-1932 онд Дотоодыг хамгаалах газар даргаар ажиллаж байжээ,
 1932-1937 онд МАХН-ын Төв Хорооны тэргүүлэгч гишүүн, нарийн бичгийн дарга, Улсын Бага Хурлын гишүүнээр сонгогдож байжээ.
 1937 онд өвчний учир нас барсан.

 Гавьяа шагнал 
Б.Элдэв-Очирыг Зөвлөлт засаг өндрөөр үнэлж:

 Байлдааны гавьяаны одон, 
 Хөдөлмөрийн гавьяаны улаан тугийн одон тус тус шагнажээ. 

Бат-Очирын Элдэв-Очирын дурсгалыг мөнхжүүлж Нөмрөг сумын 11 жилийн сургууль, Улиастайн 1-р сургууль, Улаанбаатар хотын Хүүхдийн кино театрыг түүний нэрэмжит болгож, төрсөн нутагт нь дурсгалын хөшөө босгожээ.

Ангилал:Монгол Ардын Намын дарга
Ангилал:Монгол Ардын Намын гишүүн
Ангилал:БНМАУ-ын Дотоодыг Хамгаалах Газрын дарга
Ангилал:БНМАУ-ын төрийн зүтгэлтэн
Ангилал:БНМАУ-ын байлдааны гавьяаны одон шагналтан
Ангилал:БНМАУ-ын хөдөлмөрийн гавьяаны улаан тугийн одон шагналтан
Ангилал:ЗХУ-ын их сургуулийн төгсөгч
Ангилал:Нөмрөгийн хүн
Ангилал:Завханыхан
Ангилал:Монголчууд
Ангилал:1905 онд төрсөн
Ангилал:1937 онд өнгөрсөн